Tramp va Erdo‘g‘anning suhbati tafsilotlari oshkor bo‘ldi

AQSh prezidenti Donald Tramp bilan suhbat chog‘ida uning turkiyalik hamkasbi Rajab Toyyib Erdo‘g‘an Amerika hukumati kurd jangarilarini nega qo‘llab-quvvatlayotganini tushunmasligi haqida ma'lum qilgan. Bu haqda The Washington Post yozmoqda.
Erdo‘g‘anning ta'kidlashicha, Trampning so‘zlariga ko‘ra, IShID terrorchilik tashkiloti mag‘lubiyatga uchratilgan. Shuningdek, u mintaqada nima uchun ikki mingga yaqin amerikalik harbiy xizmatchi borligi haqida savol bergan.
«Bilasanmi, nima? Olaver. Men ketayapman», - degan Tramp.
Ta'kidlanishicha, suhbat borasidagi tafsilotlarni AQSh ma'muriyatining bir necha xodimlari tasdiqlashgan.
Eslatib o‘tamiz, avvalroq Turkiya AQShga S-400 bo‘yicha taklif haqidagi xabarlarga izoh bergandi.